CELEX: 32015R1385
Language: sk
Date: 2015-08-10 00:00:00
Title: Vykonávacie nariadenie Komisie (EÚ) 2015/1385 z 10. augusta 2015 o zatriedení určitého tovaru do kombinovanej nomenklatúry

13.8.2015   
            
            
               SK
            
            
               Úradný vestník Európskej únie
            
            
               L 214/6
            
         VYKONÁVACIE NARIADENIE KOMISIE (EÚ) 2015/1385
   z 10. augusta 2015
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
      V Bruseli 10. augusta 2015
      
         
            Za Komisiu
         
         
            v mene predsedu
         
         Heinz ZOUREK
         
            generálny riaditeľ pre dane a colnú úniu
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok určený na použitie na podporu pestovania rastlín vo vnútorných priestoroch a stimulovanie ich rastu.
                  Výrobok má rozmery približne 80 × 80 × 160 cm a pozostáva z rámu z dutých oceľových rúr a z bočných stien, hornej a dolnej časti vyrobených z textilného materiálu, ktorý sa dá úplne uzavrieť a ktorý má poťah odrážajúci svetlo na vnútornej strane. Textilný materiál má otvory na vetranie, zalievanie a prívod elektrickej energie a je vodotesný, vzduchotesný a neprepúšťa svetlo. Na textilný materiál sú našité zipsy tak, aby sa dovnútra výrobku umožnil prístup zo všetkých strán.
                  Pozri obrázok (1).
               
               
                  6307 90 98
               
               
                  Zatriedenie je určené všeobecnými pravidlami 1, 3 b) a 6 na interpretáciu kombinovanej nomenklatúry a znením číselných znakov KN 6307, 6307 90 a 6307 90 98.
                  Zatriedenie do položky 9403 ako „ostatný nábytok“ je vylúčené, pretože výrobok nie je určený pre súkromné obydlia, hotely, kancelárie, školy, kostoly, obchody, laboratóriá a pod., ale skôr na podporu pestovania rastlín a stimuláciu ich rastu (pozri aj vysvetlivky k harmonizovanému systému k položke 9403, druhý odsek).
                  Zatriedenie do položky 9406 ako „montované stavby“ je takisto vylúčené, pretože konštrukcia ukazuje na použitie vo vnútorných priestoroch.
                  Svetlo odrážajúci poťah na vnútornej strane textilného materiálu a otvory na vetranie, zalievanie a prívod elektrickej energie sú podstatné na podporu pestovania rastlín vo vnútri výrobku. Textilný materiál preto dáva výrobku jeho podstatný charakter v zmysle VIP 3 b).
                  Výrobok sa preto má zatriediť pod číselný znak KN 6307 90 98 ako „ostatné celkom dohotovené textilné výrobky“.
               
            
         (1)  Obrázok slúži len na informačné účely.